Keskustelu:Lippuautomaatti

message: Onko yhden yrityksen käyttämä lippuautomaatti niin merkittävä, että se ansaitsee oman tietosanakirja-artikkelin? Lippuautomaatti yleisesti olisi varmasti wikimerkittävä, mutta VR:n lippumaateista ei nähdäkseni löydy niin laajaa lähdekäsittelyä, että tämä täyttäisi merkittävyyskriteerit. --Lentokonefani asiaa? | syntilista 8. marraskuuta 2021 kello 17.11 (EET)
replies: text: Minusta ei ole. Artikkeli on muutenkin tunkkainen tuulahdus Wikipedian varhaisvuosilta. --Sakramentti-Jaakko (keskustelu) 8. marraskuuta 2021 kello 17.14 (EET)
replies: text: :Keskimäärin meillä ei muuta juuri olekaan. Valtaosa suomenkielisestä Wikipedian tekstimassasta on vuosilta 2006-2008. Iivarius (keskustelu) 8. marraskuuta 2021 kello 17.28 (EET)
replies: text: ::Miksi tämä nyt vuosien jälkeen olisi tullut epämerkittäväksi, VR on ainut rataliikennettä hoitava taho, joten en laskisi vain yhdeksi firmaksi. Lisäksi automaatteja käyttää todella moni päivittäin ja tekninen kehitys niissä on mielenkiintoista.--109.240.25.200 8. marraskuuta 2021 kello 21.39 (EET)
replies: text: :::En esitä, että tämä nyt yhtäkkiä olisi tullut epämerkittäväksi, vaan että se on ollut sitä alun alkaen. Automaattien käyttäjämäärä ja teknisen kehityksen mielenkiintoisuus eivät lukeudu Wikipedian merkittävyyskriteereihin. --Lentokonefani asiaa? | syntilista 8. marraskuuta 2021 kello 21.55 (EET)

text: ::: Ip-käyttäjän eilen illalla esittämistä syistä pitäisin tätä kyllä merkittävänä. Ja varsinkin junalla vain satunnaisesti matkustavien, automaattien käyttöön tottumattomien kannalta tämä voi olla varsin tarpeellinenkin, vaikka tuskin onkaan ainoa paikka, josta tietoa löytyy. -KLS (keskustelu) 9. marraskuuta 2021 kello 10.43 (EET)
replies: text: ::::Ei ole myöskään sanottu, etteikö lähdekäsittelyä olisi. Se, mikä voidaan varmasti sanoa, on, onko vai ei lähteitä esitetty artikkelissa.--Urjanhai (keskustelu) 9. marraskuuta 2021 kello 16.14 (EET)

text: ::::Nykyinen kuvaus artikkelissa vaikuttaa kyllä selvästi omalta uudelta tutkimukselta ja voidaan sen takia poistaa suoraan. (Ja poistinkin.) Siitä varmaan onkin netissä kuvia, miten erilaisten julkisten kuvaruutujen tietokoneet tilttaavat niin, että voidaan nähdä, mikä käyttöjärjestelmä niissä on, mutta se nyt ei ole Wikipediaan kuuluvaa tutkimusta.--Urjanhai (keskustelu) 9. marraskuuta 2021 kello 16.18 (EET)

text: ::::Mutta sisällön tulisi olla ajantasainen ja lähteistetty. Tosin jos ei löydy myuita lähteitä kuin VR:n omat käyttöohjeet ym., niin joudutaan pohtimaan, onko kyseessä pikemminkin mainos.  Silloin siis pelkästään VR:n omaan infoon perustuva artikkeli voisi olla mainoksena epäneutraali. Mutta eihän ole sanottu, etteikö voisi olla esim. lähdejulkaisuja lippuautomaateista yleensä, tai vaikka Suomessakin. Kysymys on siis vain siitä, onko lähteitä esitertty artikkelissa vai ei. Sitä, onko niitä ylipäätään olemassa vai ei, ei kannata arvuutella.--Urjanhai (keskustelu) 9. marraskuuta 2021 kello 16.31 (EET)
replies: text: :::::Edelleen hieman ihmettelen, mikä tekee tätä VR-masiinasta erityisen merkittävän kaikkien maailman lippuautomaattien joukossa. Tällä hetkellä artikkeli voisi olla suoraan VR:n verkkosivuilta (tosin sellaisilta, joita ei ole jaksettu päivittää hetkeen). Wikipedia on kuitenkin käsittääkseni tietosanakirja eikä opas tottumattomien lipunostopuuhiin. --Sakramentti-Jaakko (keskustelu) 9. marraskuuta 2021 kello 18.10 (EET)
replies: text: :::::: Ehdotan artikkelin siirtämistä nimelle Lippuautomaatti. --Bau98 (keskustelu) 10. marraskuuta 2021 kello 01.17 (EET)
replies: text: :::::::Artikkelia pitäisi muokata enemmän sitten, koska artikkeli kertoo nimenomaan VR:n lippuautomaatista. --Bau98 (keskustelu) 10. marraskuuta 2021 kello 01.24 (EET)

text: ::::::Samaa mieltä, Wikipedia ei ole käyttöopas. Pois, mutta artikkeli lippuautomaatista yleisesti olisi tervetullut. --Kärrmes (keskustelu) 11. marraskuuta 2021 kello 00.27 (EET)
replies: text: :::::::HSL aikoo luopua lippuautomaateista ja artikkeli lippuautomaatti voi olla kohta historiaa. --Linkkerpar™ 11. marraskuuta 2021 kello 02.33 (EET)

text: :::::::Noin se taitaa olla. Yleisen artikkelin merkittävyys on paremmin perusteltavissa, ja yleiseltä kannalta aiheesta varmaan löytyy riippumatonta uutisointia.--Urjanhai (keskustelu) 11. marraskuuta 2021 kello 18.43 (EET)

text: :::: Wikipedian käytäntöjen osiossa :Mitä Wikipedia ei ole todetaan, että Wikipedia ei ole "käyttöopas, käsi- tai oppikirja. Wikipediassa ei opasteta, kuinka asioita käytetään tai tehdään." Eli argumentti, jonka mukaan artikkeli on tarpeellinen automaattien käyttöön tottumattomalle, ei puolla säilyttämistä, päin vastoin. --Kärrmes (keskustelu) 12. marraskuuta 2021 kello 17.18 (EET)

text: Tällaisena pois, jos joku haluaa kirjoittaa uudelleen käsittelemään lippuautomaattia yleisesti niin siitä vaan. Vyörykkä (keskustelu) 11. marraskuuta 2021 kello 15.15 (EET)
Erikoinen argumentti, kun lankapuhelimistakin on täällä artikkeli. Meni HSL ja VR iloisesti sekaisin, kuvituskuvassa HSL:n lähiliikennelippuautomaatti ja haastateltu HSL:n edustajaa, eli eivät automaatit ole mihinkään katoamassa.--109.240.77.201 11. marraskuuta 2021 kello 06.45 (EET)

text: Artikkeli kokenut nyt ison muodonmuutoksen, kuvakin lisätty. Pidän ehdottomasti säilyttämislaadun ylittävänä.--109.240.1.240 11. marraskuuta 2021 kello 15.28 (EET)
replies: text: :Artikkelin laadulla ei ole mitään tekemistä merkittävyyden kanssa. 01miki10 (keskustelu) 11. marraskuuta 2021 kello 15.40 (EET)

text: :Artikkelin parannukset keskittyvät merkittävyyden korostamiseen ja myös lähteitä on lisätty.--109.240.1.240 11. marraskuuta 2021 kello 17.45 (EET)
replies: text: ::Riippumattomia lähteitä on toistaiseksi yksi, joka sekin käsittelee lippuautomaatin ohella VR:n lipunmyyntiä (ja esimerkiksi uutta lipunmyyntisovellusta) ylipäänsä. Artikkeli muistuttaa edelleen VR:n omaa opastusmateriaalia, eikä tekstistä löydy oikein mitään artikkelin aiheen merkittävyyttä tukevaa. --Sakramentti-Jaakko (keskustelu) 11. marraskuuta 2021 kello 17.52 (EET)
Ainakin tuollaiset kommentit karkoittavat muokkaajia pois...--46.132.45.150 11. marraskuuta 2021 kello 21.16 (EET)

text: Mihin kommentteihin viittaat? --Sakramentti-Jaakko (keskustelu) 11. marraskuuta 2021 kello 22.00 (EET)
replies: text: :Mm. klo 17.52, koska useastihan uutisartikkeleissa on käsitelty saman toimijan useita palveluita, eikä se ole linkittäjän vika, lähdelinkki on mikä on, ja VR:n lipunmyynti kattaa myös automaattiverkoston!--46.132.45.150 11. marraskuuta 2021 kello 22.50 (EET)
replies: text: ::Pyrin toimimaan Wikipediassa mahdollisimman sovinnollisesti ja olemaan säyseä etenkin uusia muokkaajia kohtaan. Artikkelin keskustelusivun ja erityisesti merkittävyyskeskustelun tarkoituksena kuitenkin on käydä keskustelua artikkelista ja sen soveltuvuudesta Wikipediaan. Wikipedia puolestaan nojaa merkittävyyskäytäntöön, jossa artikkelien aiheilta edellytetään "huomattavan laajaa" ja "aihetta suoraan" koskevaa lähdekäsittelyä. Wikipedia on tietosanakirja, ja merkittävyys syntyi lähteiden kautta. Olen pyrkinyt tässä keskustelussa osoittamaan, että yksittäisen yrityksen yksittäinen myyntikanava ei ole mielestäni tietosanakirjan kannalta merkittävä aihe mielekkään lähteistyksenkään näkökulmasta. Ongelma näkyy artikkelin nykytilassa: se voisi olla suoraan VR:n verkkosivuilta, eikä Wikipedia ole tai sen tule olla VR:n mainos-, myynti- tai opastuskanava. En halua myöskään uskoa, että nähdäkseni hyvin asiallisena pysynyt keskustelu karkottaisi täältä ketään pois. Merkittävyyskeskusteluissa voidaan olla eri mieltä ja usein se on ihan hyväkin asia. --Sakramentti-Jaakko (keskustelu) 11. marraskuuta 2021 kello 23.32 (EET)
replies: text: :::Jatketaan keskustelua 18.11.2021 asti. --Bau98 (keskustelu) 12. marraskuuta 2021 kello 18.41 (EET)
replies: text: ::::Kehitysehdotuksia otetaan mielellään vastaan. --Bau98 (keskustelu) 12. marraskuuta 2021 kello 18.45 (EET)
replies: text: :::::Haluaisin kuulla muiden näkemyksiä vielä. --Bau98 (keskustelu) 12. marraskuuta 2021 kello 19.23 (EET)
replies: text: ::::::No minun näkemykseni on että lippuautomaatti käy ilman tarkennetta ihan hyvin artikkeliksi, ja siinä pitäisi sitten esitellä historiaa ja eri yhtiöitä ja asiassa lähteellisesti koettuja hyviä ja huonoja puolia. Minä koen paljon niitä huonoja, mutta parempi automaattikin kuin ei lipunmyyntiä lainkaan (paitsi toimimattomilla mobiileilla kuten nyt on asianlaita). --Höyhens (keskustelu) 13. marraskuuta 2021 kello 12.45 (EET)
replies: text: :::::::Voisin siirtää artikkelin nimelle Lippuautomaatti. Maailmanlaajuisesti artikkelin pitäisi käsitellä lippuautomaatteja ja laajemmin. Nyt artikkeli käsittelee pelkästään VR:n lippuautomaatteja. HSL:n lippuautomaatit ovat erikseen pääkaupunkiseudulla. Olisi syytä laajentaa artikkelia. --Bau98 (keskustelu) 13. marraskuuta 2021 kello 22.32 (EET)
replies: text: ::::::::Nyt artikkeli käsittelee VR:n lippuautomaattien lisäksi HSL:n lippuautomaatteja, mutta silti yhä VR:n lippuautomaatteja enemmän kuin HSL:n lippuautomaatteja. Suomessa ei ole muita lippuautomaatteja, joista voi ostaa junalippuja. Artikkelissa riittää vielä työtä. --Bau98 (keskustelu) 13. marraskuuta 2021 kello 22.52 (EET)
replies: text: :::::::::Tasapainotin nyt ensi alkuun ottamalla VR:ää käsittelevää lähteetöntä ja tarpeetonta (mm. lippuautomaattien sijainnit) pois, löytyy sivuhistoriasta. Jäi kuitenkin vielä. Vyörykkä (keskustelu) 13. marraskuuta 2021 kello 22.59 (EET)
Vaihdoin artikkeliin mallineen. 'Lippuautomaatti' on selvästi merkittävä aihe. Iivarius (keskustelu) 14. marraskuuta 2021 kello 18.31 (EET)

text: Säilytettävä Selvästi merkittävä aihe ja artikkeli on tarpeellinen. --Bau98 (keskustelu) 14. marraskuuta 2021 kello 23.01 (EET)

text: Ja minä otin mallineen kokonaan pois. Ei nykyisellään syytä poistoon - edes poistokeskustelua ei ole avattu - vaikka korjattavaa olisikin. Vyörykkä (keskustelu) 16. marraskuuta 2021 kello 15.53 (EET)
thread_title:  Merkittävyys 

message: Pitäisikö tämä artikkeli siirtää nimelle Lippuautomaatti? --Bau98 (keskustelu) 8. marraskuuta 2021 kello 22.10 (EET)
replies: text: Sanoisin että ei, koska tämän artikkelin sisältö ei kerro lippuautomaateista yleensä vaan juuri VR:n lippuautomaateista. --Lentokonefani asiaa? | syntilista 8. marraskuuta 2021 kello 22.19 (EET)

text: Samaa mieltä. Poistin korjattava-mallineen tuolta osin.--Urjanhai (keskustelu) 9. marraskuuta 2021 kello 16.24 (EET)

text: Paitsi tietysti, jos artikkeli muutettaisiin kertomaan lippuautomaateista yleisesti. Tästä ylempänä virisikin keskustelua.--Urjanhai (keskustelu) 11. marraskuuta 2021 kello 18.40 (EET)
replies: text: :Muutetaan yleensä kertovaksi tarkenteetta, mutta jos ei tästä saada konsensusta muuten niin laitetaan mielipidetiedustelu käyntiin. --Höyhens (keskustelu) 13. marraskuuta 2021 kello 12.46 (EET)
thread_title:  Artikkelin nimi 

message: Eikö tämän artikkelin voisi muuttaa käsittelemään lippuautomaattia yleisesti? --Bau98 (keskustelu) 12. marraskuuta 2021 kello 18.43 (EET)
Haluaisin kuulla muiden näkemyksiä. --Bau98 (keskustelu) 12. marraskuuta 2021 kello 19.22 (EET)
replies: text: Tätä kirjoitettaessa siellä on 26 tarkistamatonta muutosta, jotka pitäisi käydä läpi, noin niinku kehitysehdotuksena. --Höyhens (keskustelu) 13. marraskuuta 2021 kello 12.39 (EET)
replies: text: :HSL:n lippuautomaatteja käsittelemään pitäisi laajentaa artikkeli ja täydentää käsittelemään lippuautomaatteja maailmanlaajuisesti. --Bau98 (keskustelu) 13. marraskuuta 2021 kello 22.33 (EET) edit --Bau98 (keskustelu) 13. marraskuuta 2021 kello 22.54 (EET)
replies: text: ::Lippuautomaatteja pitäisi käsitellä artikkelissa esimerkiksi Ruotsista. Artikkelissa käsitellään lähinnä Suomen tai suomalaisten näkökulmasta. --Bau98 (keskustelu) 13. marraskuuta 2021 kello 23.12 (EET)
replies: text: :::Samaa mieltä ja automaattien roolia ja ominaisuuksia lisätty runsaasti kansainvälisestä näkökulmasta.--109.240.211.156 16. marraskuuta 2021 kello 07.32 (EET)
replies: text: :::: Miksi, mehän asumme Suomessa. Suomi suomalaisille, jotka tämänkin artikkelin löytävät.--109.240.34.218 29. kesäkuuta 2023 kello 07.20 (EEST)
replies: text: :::::Kyllä suomenkielinen Wikipedia kuuluu kaikille suomenkielisille tai suomea taitaville riippumatta siitä, missä päin maailmaa he asuvat. --Kärrmes (keskustelu) 29. kesäkuuta 2023 kello 11.47 (EEST)
thread_title:  Kehitysehdotuksia